Lumela, ke ne ke batla ho tseba litšenyehelo tsa thepa le ho fumaneha ha eona, Ke tsoa Argentina. Kea leboha. Gerrit Lösch wa Setlhopha se se Laolang o ne a neela puo ya bofelo. Setlhogo sa puo ya gagwe se ne se re, “Go Bua ka Modimo le go Neela Bosupi ka Jesu mo Letsatsing la Morena.” Mafoko a a reng “mosupi,” “basupi,” le go “neela bosupi” a tlhaga makgetlho a le 19 mo bukeng ya Tshenolo. Ka jalo Jehofa o tlhalosa ka tsela e e utlwalang sentle tiro e a batlang batho ba gagwe ba e dira. Ke leng mo re tshwanelwang ke go neela bosupi jono? Ke “mo letsatsing la Morena.” (Tshenolo 1:9, 10) Letsatsi leo le simologile ka 1914, le tswelela mo motlheng wa rona go fitlha le mo isagweng. Go ya ka Tshenolo 14:6, 7, tiro ya go bua ka Modimo e tshegediwa ke baengele. Tshenolo 22:17 e bontsha gore boikarabelo jwa go kaela tiro eno ya go naya bosupi ka Jesu bo neilwe masalela a Bakeresete ba batlodiwa. Mme gone rotlhe re tshwanetse go diragatsa tshiamelo eo e re e neilweng ka botlalo gone jaanong. Tsh 22 Temana ya 20 e bega gore Jesu o ne a re: “Ke tla ka bofefo.” Mokaulengwe Lösch o ne a raya botlhe ba ba leng gone a re: “Bitsang batho lo ba reye lo re, ‘Tlayang lo tseye metsi a botshelo mahala.’ Jesu o tla ka bofefo. A re ipaakanyeditse go tla ga gagwe?”